Source: http://kazimir.sk/index.php?option=com_content&view=article&id=1479:veobecne-zavaezne-nariadenie-obce-kazimir-52013-o-miestnom-poplatku-za-komunalne-odpady-a-drobne-stavebne-odpady&catid=80:vzn&Itemid=145
Timestamp: 2019-09-18 17:52:24+00:00
Document Index: 7824148

Matched Legal Cases: ['§ 4', '§ 6', '§ 11', '§ 83', '§ 83', '§ 81']

Všeobecne záväzné nariadenie obce Kazimír č. 5/2013
Obec Kazimír Obecné zastupiteľstvo v Kazimíri v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov
Obec Kazimír týmto VZN ukladá s účinnosťou od 1.1.2013 miestny poplatok za komunálne odpady a drobné stavebné odpady.
Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z.
stanovenie sadzieb poplatku v nadväznosti na zavedený zber odpadu
určenie spôsobu vyrubenia a platenia poplatku
stanovenie podmienok pre vrátenie, zníženie a odpustenie poplatku.
Obec Kazimír stanovuje sadzbu poplatku 9,95 EUR za osobu a kalendárny rok.
Obec v zmysle § 81 zákona č. 582/2004 Z.z. vyrubuje poplatok rozhodnutím - platobným výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.
Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Kazimír
Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Kazimír a to :
potvrdenie zariadenia poskytujúceho služby zdravotnej starostlivosti pobytovou formou
čestným vyhlásením, že sa zdržiava v cudzine.
3. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady, nárok na odpustenie poplatku za toto obdobie zaniká.
Týmto VZN sa zrušuje Všeobecne záväzné nariadenie Obce Kazimír č. 1/2011
Obecné zastupiteľstvo v Kazimíri sa uznieslo na vydaní tohto VZN na svojom zasadnutí dňa 14.11.2012 uznesením č.60 a toto VZN nadobúda účinnosť dňom 1.1.2013.
Aktuálne máme 105 hosti prítomný